Държавен вестник, бр. 27, 2014 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  27
Чл. 13. (1) Местните физически лица отчитат 
чрез статистически форми пред БНБ ежегодно, в 
срок до 31 март на годината, следваща отчетната 
година, вземанията си от и задълженията си 
към чуждестранни лица по финансови кредити, 
вземанията си по сметки, открити в чужбина, 
както и инвестициите си в ценни книжа, които 
са извършени без посредничеството на местно 
лице – инвестиционен посредник. 
(2) Статистическите форми по ал. 1 се 
подават, ако:
1. сумата на всички вземания по финансови 
кредити, сметки в чужбина и инвестиции в 
ценни книжа, които са извършени без посред­
ничеството на местно лице – инвестиционен 
посредник, е равна на или надвишава 50 000 лв. 
или тяхната равностойност в чуждестранна 
валута към края на отчетната година;
2. сумата на всички задължения по фи­
нансови кредити е равна на или надвишава 
50 000 лв. или тяхната равностойност в чуждес­
транна валута към края на отчетната година.
(3) Отчетите по този член могат да се 
подават лично или чрез упълномощено лице 
на хартиен носител или по електронен път.
Чл. 14. (1) Отчетите по чл. 9, ал. 1, 2, 3 и 
5, чл. 10 и 11 могат да се подават лично или 
чрез упълномощено лице на хартиен носител 
или по електронен път. 
(2) Отчетите по чл. 9, ал. 4 и ал. 6 – 11 могат 
да се подават лично или чрез упълномощено 
лице само по електронен път.
(3) При получаване на отчетите БНБ из­
вършва проверка за тяхната пълнота и точ­
ност. Ако бъдат установени пропуски, БНБ 
дава указания за тяхното отстраняване.
(4) Подаването на отчетите по тази глава 
по електронен път в БНБ се извършва по 
ред, определен в указания на подуправителя 
на БНБ, ръководещ управление „Банково“, 
при спазване на изискванията на Закона за 
електронния документ и електронния подпис 
и Закона за електронното управление.
(5) При отчитане на повече от пет деклари­
рани по чл. 6 еднотипни сделки или повече от 
пет записа в отчетите по чл. 9, ал. 1, т. 3 – 5, 
ал. 2 и 5 статистическите форми се подават 
само по електронен път.
Чл. 15. (1) Събраната по тази наредба 
информация се използва от БНБ само за 
статистически цели. 
(2) Българската народна банка може да 
предоставя на други лица и институции 
само обобщени данни, които не позволяват 
идентификацията на лицата, предоставили 
статистическа информация.
(3) Българската народна банка предоставя 
на местните юридически лица и еднолични 
търговци достъп до предоставената от тях 
и за тях в БНБ статистическа информация 
след писмено заявление от лицата, имащи 
право да ги представляват, или на надлежно 
упълномощени от тях лица.
Чл. 16. (1) Подуправителят на БНБ, ръ­
ководещ управление „Банково“, определя с 
указания образците на статистически форми 
и декларации по тази наредба.
(2) Указанията, издадени по тази наредба, 
се публикуват на интернет страницата на 
БНБ. Образците на статистически форми и 
декларации се предоставят на хартиен носител 
и намясто в БНБ.
ДОПЪЛНИТЕЛНА РАЗПОРЕДБА
§ 1. По смисъла на тази наредба: 
1. „Презграничен превод“ е прехвърляне по 
банков път на суми в национална или в чужда 
валута по нареждане на клиент на една банка 
в полза на клиент на друга банка, при което 
двете банки се намират в различни държави.
2. Институционален сектор „Финансови 
предприятия“ включва единиците съгласно 
т. 2.55 – 2.110 на Регламент (ЕС) № 549/2013 
на Европейския парламент и на Съвета от 
21 май 2013 г. относно Европейската система 
от национални и регионални сметки в Евро­
пейския съюз (ЕСС 2010), както следва:
а) банки (кредитни институции) по смисъла 
на чл. 2 от Закона за кредитните институции;
б) фондове на паричен пазар (ФПП) по 
смисъла на единната европейска дефиниция, 
заложена в Насоки CESR/10-049 относно 
обща дефиниция за европейски фондове на 
паричния пазар на Committee of European 
Securities Regulators – CESR (сега ESMA) и 
Указанията на Комисията за финансов над­
зор за прилагане на Насоките на CESR за 
фондовете, инвестиращи в инструменти на 
паричния пазар (Ref.: CESR/10-049) относно 
наименованията на фондовете, които съдържат 
словосъчетания, рефериращи към „паричен 
пазар“ от 22 август 2012 г.;
в) инвестиционни дружества и договорни 
фондове (колективни инвестиционни схеми) 
по смисъла на чл. 4 от Закона за дейността на 
колективните инвестиционни схеми и на дру­
ги предприятия за колективно инвестиране; 
г) инвестиционни посредници, различни от 
банки, по смисъла на чл. 5, ал. 1 от Закона за 
пазарите на финансови инструменти;
д) финансови институции по смисъла на 
чл. 3 от Закона за кредитните институции;
е) дружествата със специална инвестици­
онна цел по смисъла на чл. 3 от Закона за 
дружествата със специална инвестиционна цел;
ж) управляващи дружества по смисъла на 
чл. 86 от Закона за дейността на колективните 
инвестиционни схеми и на други предприятия 
за колективно инвестиране;
з) пенсионно-осигурителни дружества по 
смисъла на чл. 121 от Кодекса за социално 
осигуряване;
и) застрахователи и презастрахователи 
по смисъла на чл. 8, ал. 1 и 2 от Кодекса за 
застраховането;
й) фондове за допълнително пенсионно 
осигуряване по смисъла на чл. 133 от Кодекса 
за социално осигуряване;